كشف مصدر مطلع، أن الانفصال عن مصطفى حجي، المدرب المساعد لوحيد خاليلوزيتس، الناخب الوطني أصبح مسألة وقت فقط. حجي ارجع غير مرغوب فيه من طرف الجامعة الملكية المغربية لكرة القدم، بعد المشاكل، لي وقعات ف “ليكيب ناسيونال” ف الفترة الأخيرة. وزاد على هادشي كامل أن الجمهور بدا كيطالب بإبعاده سواء ف الملاعب أو حتا ف المواقع التواصل الاجتماعي “الفايسبوك” و”انستگرام”. بزاف ديال الأطر المغربية مرشحة باش تعوض حجي بالمنتخب الوطني من بينها طلال القرقوري وعبد الهادي السكتيوي، ويقدر يكون شي واحد فرانساوي. خاليلوزيتش سبق ليه ارفض باتريس بوميل مدرب المنتخب الوطني أقل من 23 عام، وكان من قبل مدرب مساعد لهيرفي رونار، المدرب السابق للمنتخب المغربي، يخدم معاه. الجامعة كتدرس سيفيات ديال مدربين مغاربة وأجانب وتقدر تحسم نهائيا فهاد السيمانة إما أنها غادي تجري على حجي أو تعطيه فرصة أخرى. 
شكون غادي يعوض حجي بالمنتخب